Серж Һарош

Серж Һаро́ш () — француз галиме, физик, Коллеж де Франс университеты профессоры. Француз, Европа һәм Америка физика җәмгыятьләренең әгъзасы. Физика өлкәсендә Нобель премиясе лауреаты (2012).

Касабланкада дөньяга килә. Марокко бәйсезлеге игълан ителгәч, гаиләсе белән Франциягә күчә. Париж университетында белем ала.

Төрле елларда галим Фәнни эзләнүләрнең Милли үзәге (CNRS), Стэнфорд университеты, Пьер һәм Мария Кюри Университеты һәм башка белем учакларында эшли. 2001 елдан ул — Коллеж де Франс университеты профессоры.

2009 елда Серж Һарош Франция фәнни тикшеренүләр үзәгенең алтын медаленә лаек буган. Ә 2012 елда Дэвид Уайнлэнд белән бергә «аерым квант элементларын үлчәү һәм идарә итү мөмкинлеген тудырган яңа эксперименталь методлар өчен» Физика өлкәсендә Нобель премиясенә лаек була.

 Сылтамалар 
 Нобель атнасы йомгагы. Сез бүләкне кемгә бирер идегез?

Төркем:Франция галимнәре
Төркем:Физика өлкәсендә Нобель премиясе лауреатлары
Төркем:Франциядән Нобель премиясе лауреатлары
Төркем:Франция фәннәр академиясе әгъзалары
Төркем:Физиклар